CELEX: 32021D2161
Language: el
Date: 2021-12-06 00:00:00
Title: Απόφαση (ΚΕΠΠΑ) 2021/2161 του Συμβουλίου της 6ης Δεκεμβρίου 2021 για την τροποποίηση της απόφασης (ΚΕΠΠΑ) 2018/1788, προς υποστήριξη της Περιφερειακής Υπηρεσίας Διεκπεραίωσης της Νοτιοανατολικής Ευρώπης για τη μείωση των φορητών όπλων (SEESAC) για την εφαρμογή του περιφερειακού χάρτη πορείας για την καταπολέμηση της παράνομης διακίνησης όπλων στα Δυτικά Βαλκάνια

7.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 436/46
               
            
         ΑΠΟΦΑΣΗ (ΚΕΠΠΑ) 2021/2161 ΤΟΥ ΣΥΜΒΟΥΛΙΟΥ
         της 6ης Δεκεμβρίου 2021
         για την τροποποίηση της απόφασης (ΚΕΠΠΑ) 2018/1788, προς υποστήριξη της Περιφερειακής Υπηρεσίας Διεκπεραίωσης της Νοτιοανατολικής Ευρώπης για τη μείωση των φορητών όπλων (SEESAC) για την εφαρμογή του περιφερειακού χάρτη πορείας για την καταπολέμηση της παράνομης διακίνησης όπλων στα Δυτικά Βαλκάνια
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφάλειας,
         Εκτιμώντας τα ακόλουθα:
         
                     (1)
                  
                  
                     Στις 19 Νοεμβρίου 2018 το Συμβούλιο εξέδωσε την απόφαση (ΚΕΠΠΑ) 2018/1788 (1).
                  
               
                     (2)
                  
                  
                     Η απόφαση (ΚΕΠΠΑ) 2018/1788 προβλέπει περίοδο εφαρμογής 36 μηνών για τις δραστηριότητες που προβλέπονται στο άρθρο 1 από την ημερομηνία σύναψης της συμφωνίας που αναφέρεται στο άρθρο 3 παράγραφος 3 της εν λόγω απόφασης.
                  
               
                     (3)
                  
                  
                     Ο εταίρος υλοποίησης, το Αναπτυξιακό Πρόγραμμα των Ηνωμένων Εθνών, ενεργώντας εξ ονόματος της Υπηρεσίας Διεκπεραίωσης της Νοτιοανατολικής και Ανατολικής Ευρώπης για τον έλεγχο των φορητών όπλων και του ελαφρού οπλισμού, ζήτησε παράταση της περιόδου εφαρμογής της απόφασης (ΚΕΠΠΑ) 2018/1788 έως τις 17 Οκτωβρίου 2022, λαμβάνοντας υπόψη την καθυστέρηση στην υλοποίηση των δραστηριοτήτων του έργου στο πλαίσιο της απόφασης (ΚΕΠΠΑ) 2018/1788 λόγω των επιπτώσεων της πανδημίας COVID-19.
                  
               
                     (4)
                  
                  
                     Η συνέχιση των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2018/1788 έως τις 17 Οκτωβρίου 2022 μπορεί να πραγματοποιηθεί χωρίς καμία επίπτωση όσον αφορά τους οικονομικούς πόρους.
                  
               
                     (5)
                  
                  
                     Το άρθρο 5 παράγραφος 2 της απόφασης (ΚΕΠΠΑ) 2018/1788 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 παράγραφος 2 της απόφασης (ΚΕΠΠΑ) 2018/1788 αντικαθίσταται από το ακόλουθο κείμενο:
            
               
                  «2.   Η παρούσα απόφαση λήγει στις 17 Οκτωβρίου 2022.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 6 Δεκεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. CIGLER KRALJ
            
         
         
            (1)  Απόφαση (ΚΕΠΠΑ) 2018/1788 του Συμβουλίου, της 19ης Νοεμβρίου 2018, προς υποστήριξη της Περιφερειακής Υπηρεσίας Διεκπεραίωσης της Νοτιοανατολικής Ευρώπης για τη μείωση των φορητών όπλων (SEESAC) για την εφαρμογή του περιφερειακού χάρτη πορείας για την καταπολέμηση της παράνομης διακίνησης όπλων στα Δυτικά Βαλκάνια (ΕΕ L 293 της 20.11.2018, σ. 11).